
25-TA-570: Noteikumu projekts (Jauns)
Eiropas Savienības kohēzijas politikas programmas 2021.–2027. gadam 5.1.1. specifiskā atbalsta mērķa "Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās" 5.1.1.8. pasākuma "Divējāda lietojuma infrastruktūras attīstība" īstenošanas noteikumi
TA saskaņojamie dokumenti
Noteikumu projekts 1.0
Anotācija (ex-ante) 1.0
MK sēdes protokollēmuma projekts 1.0
Atzinuma sniedzējs
Satiksmes ministrija
Atzinums iesniegts
20.03.2025.
Atzinuma sniegšanas termiņš
20.03.2025.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
15. Projekta iesniedzējs ir Satiksmes ministrija, kuras vārdā atbilstoši likuma "Par autoceļiem" 7. panta trešajai daļai un Satiksmes ministrijas deleģēšanas līgumam darbojas valsts sabiedrība ar ierobežotu atbildību "Latvijas Valsts ceļi", kas veiks Satiksmes ministrijas kā Eiropas Savienības fondu projekta iesniedzēja funkcijas.
	Iebildums
Saskaņā ar noteikumu projekta 5. punktu pasākuma ietvaros tiek atbalstīts plānošanas reģiona attīstības programmā ietverts divējāda lietojuma vajadzībām paredzēta valsts autoceļa vai pašvaldības ceļa un ar to saistītās infrastruktūras attīstības projekts, par kuru saņemts Aizsardzības ministrijas atzinums un kuru īsteno pilsētu funkcionālajās teritorijās. Savukārt noteikumu projekta 15. punkts noteic, ka projekta iesniedzējs ir Satiksmes ministrija, kuras vārdā atbilstoši likuma "Par autoceļiem" 7. panta trešajai daļai un Satiksmes ministrijas deleģēšanas līgumam darbojas valsts sabiedrība ar ierobežotu atbildību "Latvijas Valsts ceļi", kas veiks Satiksmes ministrijas kā Eiropas Savienības fondu projekta iesniedzēja funkcijas.
Vēršam uzmanību, ka atbilstoši likuma "Par autoceļiem" 4. panta trešajai daļai pašvaldību ceļi un to zemes, tai skaitā ceļu zemes nodalījuma joslas, ir attiecīgo pašvaldību īpašums. Līdz ar to Satiksmes ministrija, kuras vārdā darbojas VSIA "Latvijas Valsts ceļi", nevar būt projekta iesniedzējs attiecībā uz pašvaldību ceļiem, jo šajos gadījumos projekta iesniedzējs var būt tikai pašvaldības vai to pilnvarotas personas.
Ņemot vērā minēto, lūdzam atbilstoši precizēt noteikumu projektu.

